recursal/SuperWikiNEXT-32B huggingface dataset:
**குறுகியகால சேவை ஆணையம்** (**Short Service Commission** (**SSC**) மத்திய அரசுப்பணியாளர் தேர்வாணையம் நடத்தும் எழுத்துத் தேர்வில் தேர்ச்சி பெற்ற மாணவர்களுக்கு 5 நாட்கள் கொண்ட உடல் தகுதித் தேர்வு, திறனறிதல் சோதனை, தனிமனித ஒழுக்கம், குழுப் பயிற்சி மற்றும் நேர்காணல் தேர்வு அடிப்படையில், இந்திய இராணுவத்தில் அதிகாரிகளாக சேர்வதவற்கு சென்னை இராணுவ அதிகாரிகள் பயிற்சிக் கழகத்தின் வாயிலாக, 49 வார பயிற்சி வழங்கப்படுகிறது.

இந்திய இராணுவத்தின் குறுகியகால சேவை ஆணையப் பணியில் சேர்வதற்கு குறைந்தபட்ச கல்வித் தகுதி பட்டப் படிப்பாகும். மேலும் இதற்காக மத்திய அரசுப்பணியாளர் தேர்வாணையம் நடத்தும் எழுத்துத் தேர்வில் வெற்றி பெற்றிருக் வேண்டும். தேசிய மாணவர் படையில் **சி சான்றிதழ்** பெற்றவர்கள், மருத்துவப் பட்டம், சட்டப் பட்டம் மற்றும் தொழில் நுட்ப பட்டம் பெற்றோர் மத்திய அரசுப்பணியாளர் தேர்வாணையத்தின் நுழைவுத் தேர்வின்றி, நேரடியாக சென்னை இராணுவ அதிகாரிகள் பயிற்சிக் கழகம் நடத்தும் உடல் தகுதித் தேர்வு, நேர்காணல் தேர்வில் கலந்து கொள்ள முடியும். தேர்ச்சி பெற்றவர்களுக்கு சென்னை இராணுவ அதிகாரிகள் பயிற்சிக் கழகம் 49 வாரப் பயிற்சி வழங்கப்படுகிறது.

குறுகியகால சேவை ஆணையத்தால் தேர்வு செய்யப்படும் இராணுவ அதிகாரிகளின் குறைந்தபட்ச பணிக்காலம் 10 ஆண்டுகள் ஆகும். விரும்பினால் மேலும் 4 ஆண்டுகள் பணியில் நீடிக்கலாம். 14 ஆண்டு கால பணி முடித்த ஆண் அதிகாரிகள் மட்டும் தொடர்ந்து பணிபுரிய விரும்பினால், பணியில் தொடரலாம். பெண் அதிகாரிகளுக்கு 10 + 4 ஆண்டுகள் மட்டுமே பணிபுரிய அனுமதிககப்படுவர்.

இதனையும் காண்க
--------------

* அதிகாரிகள் பயிற்சிக் கழகம் (சென்னை)

மேற்கோள்கள்
-----------

1. ↑  What is SSC Short Service Commission in Indian Army?
2. ↑  Short Service Commission to be made more attractive

வெளி இணைப்புகள்
---------------

* Short Service Commission Test


| * பா
* உ
* தொ
இந்தியா இந்தியாவின் முப்படைகளுக்கான கல்வி நிறுவனங்கள் |
| --- |
| இராணுவப் பள்ளிகள் | 
* சைனிக் பள்ளிகள்
* இராணுவப் பொதுப் பள்ளிகள்
* அஜ்மீர் இராணுவப் பள்ளி
* பெங்களூரு இராணுவப் பள்ளி
* பெல்காம் இராணுவப் பள்ளி
* சைல் இராணுவப் பள்ளி
* தோல்பூர் இராணுவப் பள்ளி
* இந்திய தேசிய இராணுவக் கல்லூரி
* இராணுவத்தினர் நல கல்விக் கழகம்

 |
| முப்படைகள் | 
* இந்திய தேசியப் பாதுகாப்புப் பல்கலைக்கழகம்
* இராணுவ அதிகாரிகளுக்கான கல்லூரி
* தேசிய பாதுகாப்பு அகாதமி
* தேசியப் பாதுகாப்புக் கல்லூரி
* புனே இராணுவ மருத்துவக் கல்லூரி
* பாதுகாப்பு மேலாண்மைக் கல்லூரி
* இராணுவ தொழில்நுட்ப நிறுவனம்
* தேசிய பாதுகாப்பு உற்பத்தி அகாதமி

 |
| தரைப்படை | 
* இந்தியப் படைத்துறைக் கல்விக்கூடம்
* அதிகாரிகள் பயிற்சிக் கழகம், சென்னை
* அதிஉயர் மலை போர்ப் பயிற்சிப் பள்ளி
* இராணுவப் போர்க் கல்லூரி
* இராணுவப் பொறியியல் கல்லூரி
* இராணுவத் தொலைத்தொடர்பு பொறியியல் கல்லூரி
* கலக எதிர்ப்பு மற்றும் வன போர்ப் பயிற்சிப் பள்ளி

 |
| வான்படை | 
* இந்திய வான்படை கல்விக்கழகம்
* வான்படை நிர்வாகக் கல்லூரி
* பறத்தல் பயிற்விப்பாளர்கள் பள்ளி
* வான்படை விமானிகளின் பறத்தல் சோதனைப் பள்ளி

 |
| கடற்படை | 
* இந்தியக் கடற்படை கல்விக்கழகம்
* கடற்படைப் போர் கல்லூரி, கோவா

 |
| தேர்வுகள் | 
* முப்படைச் சேவைகளுக்கான தேர்வு வாரியம்
* குறுகியகால சேவை ஆணையம்

 |
செல்ஜிக்கு அருகிலுள்ள யூரிமெடன் பள்ளத்தாக்கு, அதன் குறுக்கே உள்ள உரோமானியர் கால பாலம்
**கோப்ரூகி** பண்டைய காலத்தில் **யூரிமெடோன் (Köprüçay**, பண்டைய பெயர் **Eurymedon** ( பண்டைய கிரேக்கம் : Εὐρυμέδων)  என்பது துருக்கியின் அந்தால்யா மாகாணத்தில் பாயும் ஒரு ஆறாகும். இது மத்தியதரைக் கடலில் கலக்கிறது.

இதன் முகத்துவாரத்தில், கிமு 460 களில் (உண்மையான காலம் மிகவும் சர்ச்சைக்குரியது), ஏதெனியன் தளபதி சிமோன் பெரிய பாரசீக கப்பல்கள் மற்றும் மேற்கு நோக்கி நகர்ந்த படைகளைத் தோற்கடித்தார் ( யூரிமெடோன் போர் ). தரை மற்றும் கடல் போர்களான இந்த இரண்டு போர்கள் ஒரு நாள் நீடித்தது. போரின் முடிவில் 200 கப்பல்களைக் கொண்ட போனீசியன் கடற்படை முழுவதையும் சிமோன் கைப்பற்றியோ அல்லது அழித்தோ வெற்றிகொண்ட நிகழ்ச்சி நிகழ்ந்தது.

கிமு 190 இல், லூசியஸ் எமிலியஸ் ரெஜில்லஸ் தலைமையிலான உரோமானியக் கடற்படை, ஹன்னிபால் தலைமையிலான மூன்றாம் ஆண்டியோகசின் செலூசிட் கடற்படையை ஆற்றின் அருகே தோற்கடித்தது.

இசுட்ராபோ, கேப்ரியாஸ் என்று அழைக்கப்படும் ஏரி இதன் முகத்துவாரத்துக்கு அருகில் உள்ளளதாக பதிவு செய்துள்ளார். இருப்பினும் அந்த பகுதி இன்று உவர்ச் சதுப்பு நிலமாக உள்ளது. உரோமானிய அடித்தளத்தின் மீது அமைந்துள்ள செல்ஜுக் கால யூரிமெடன் பாலம், ஆஸ்பெண்டோசில் ஆற்றைக் கடக்க கட்டப்பட்டது. மேலும் அப்ஸ்ட்ரீம், பழங்கால செல்ஜ் செல்லும் பாதையில் பாதி வழியில், மற்றொரு ரோமானியப் பாலம் யூரிமெடன் பள்ளத்தாக்கைக் கடந்து செல்ல கட்டப்பட்டது.

குறிப்புகள்
-----------

1. ↑  Sempozyumu, Eğirdir (2001). *Sosyal, kültürel ve ekonomik yönleri ile Eğirdir*. Eğirdir Belediyesi. பக். 480.
**மலங்கரா அணை** (Malankara Dam) என்பது நீர்ப்பாசன நோக்கங்களுக்காக கேரளத்தின், மூவாற்றுப்புழை ஆற்றின் குறுக்கே கட்டப்பட்ட ஈர்ப்பு அணை ஆகும். மூலமட்டம் மின் நிலையத்திலிருந்து வெளியேறும் நீரைப் பயன்படுத்த இந்த அணை கட்டப்பட்டுள்ளது. இந்த திட்டமானது மூவாட்டுபுழா பள்ளத்தாக்கு நீர்ப்பாசன திட்டத்தில் கேரள மாநில மின்சார வாரியத்தின் கீழ் இயங்குகிறது. இந்த அணையினால் உருவான செயற்கை ஏரி சுமார் 11 சதுர கி.மீ பரப்பளவைக் கொண்டுள்ளது.

சுற்றுலா
--------

நீர்பாசன நோக்கத்திற்காக, மூவாட்டுபுழா ஆற்றின் துணை ஆறான தொடுபுழா ஆற்றின் குறுக்கே கட்டப்பட்ட இந்த நீர்த்தேக்கம் ஒரு சுற்றுலாத் தலமாகவும் உள்ளது.   இந்த செயற்கை ஏரி தொடுபுழா - மூலமட்டம் சாலை (மாநில நெடுஞ்சாலை 33)  அருகில் 11 சதுர கி.மீ பரப்பளவில் அமைந்துள்ளது. இந்த நீர்த்தேக்கம் படகு மற்றும் மீன்பிடிக்க ஏற்றது.  இடுக்கி அணை மற்றும் செறுதோணி அணைக்கட்டு போன்றவையல்லாமல், மலங்கரா அணை ஆண்டு முழுவதும் சுற்றுலாப் பயணிகளுக்கு திறந்திருக்கும். அருகிலுள்ள 15 ஏக்கர் தீவை உள்ளடக்கிய நீர்த்தேக்கத்திற்கு அருகில் ஒரு பூங்கா அமைக்கப்பட்டு வருகிறது.

குறிப்புகள்
-----------

1. ↑  "Kerala Tourism, Official website".
2. ↑  "காப்பகப்படுத்தப்பட்ட நகல்". 2020-11-09 அன்று மூலம் பரணிடப்பட்டது. 2020-01-27 அன்று பார்க்கப்பட்டது.
3. ↑  "Idukki district official website". *Idukki District of Kerala - An Official Website*. 12 மே 2016 அன்று மூலம் பரணிடப்பட்டது. 4 May 2016 அன்று பார்க்கப்பட்டது.
4. ↑  "Idukki district official website". *Idukki District of Kerala - An Official Website*. 12 மே 2016 அன்று மூலம் பரணிடப்பட்டது. 4 May 2016 அன்று பார்க்கப்பட்டது.
5. ↑  "The Hindu News Article". *Malankara dam to be made a tourism spot- The Hindu*. 4 May 2016 அன்று பார்க்கப்பட்டது.
தாகேசுவரி கோயிலுள்ள ஒரு தக் கருவி

|  |  |
| --- | --- |
|  | 
துர்கா பூஜையின் போது இசைத்த இசை

A 1:38 minute sample of Dhak playing during Durga Puja.

---

 |
| *இக்கோப்பைக் கேட்பதில் பிரச்சினையா? ஊடக உதவியைப் பார்க்கவும்.* |

**தக்** (*Dhak*) என்பது இந்தியாவில் தோன்றிய ஒரு இசைக்கருவியாகும். இது கால்நடைகளின் தோல் மூலம் உருவாக்கப்படுகிறது. கிட்டத்தட்ட உருளையிலிருந்து பீப்பாய் வரை இதன் வடிவங்கள் வேறுபடுகின்றன. வாய்ப் பகுதியில் மேல் தோலை நீட்டுவது மற்றும் இழுத்துக் கட்டும் முறையும் மாறுபடும். இது கழுத்திலிருந்து இடுப்பு வரை கட்டப்பட்டு, மடியில் அல்லது தரையில் வைத்து, பொதுவாக மரக் குச்சிகளால் இசைக்கப்ப்படும். இடது பக்கம் ஒரு கனமான ஒலியைக் கொடுக்க மாவு போன்ற பொருள் பூசப்படும். 

மேளம் அடிப்பது துர்கா பூஜையின் ஒரு அங்கமாகும். இது பெரும்பாலும் பெங்காலி இந்து சமூகத்தால் இசைக்கப்படுகிறது.

"தக்" இசையின் சப்தம் இல்லாமல் துர்கா பூஜை நிறைவடையாது என தி ஸ்டேட்ஸ்மேன் எழுதியது. இரண்டு மெல்லிய குச்சிகளை கொண்டு உருவாக்கும் இசை கேட்போருக்கு பரவசத்தை செலுத்துகிறது. அந்த மயக்கும் துடிப்புகள் துர்கா பூஜையின் காட்சிகள் மற்றும் வாசனைகளை கற்பனை செய்ய போதுமானது." 

* பீர்பூமில் மானச பூஜையின் போது பெங்காலிபீர்பூமில் மானச பூஜையின் போது பெங்காலி
* வங்காள இசைக்கலைஞர்கள்வங்காள இசைக்கலைஞர்கள்
* 2010 ஆம் ஆண்டு தெற்கு கொல்கத்தா துர்கா பூஜை பந்தலில் தக் கருவியை இசைக்கும் இரு தக்கி.2010 ஆம் ஆண்டு தெற்கு கொல்கத்தா துர்கா பூஜை பந்தலில் தக் கருவியை இசைக்கும் இரு தக்கி.
* தக் கலைஞர்கள் கடைவீதி.தக் கலைஞர்கள் கடைவீதி.
* தக் கலைஞர்கள் கடைவீதி.தக் கலைஞர்கள் கடைவீதி.

இதனையும் பார்க்கவும்
--------------------

* டோலக்

சான்றுகள்
---------

1. ↑  "Instruments". *Percussions*. beatofindia.com. 2008-01-13 அன்று பார்க்கப்பட்டது.
2. ↑  "Traditions of Durga Puja". Society for confluence of festivals in India. 2008-01-13 அன்று பார்க்கப்பட்டது.
3. ↑  "Beats of changing time".

விக்கிமீடியா பொதுவகத்தில்,  
 ***தக் (இசைக்கருவி)***   
என்பதின் ஊடகங்கள் உள்ளன.
**பரிசோதனை உயிரியல்** (**Experimental biology)** என்பது உயிரியல் நிகழ்வுகளை ஆராய்ந்து புரிந்துகொள்வதற்கான சோதனைகளை நடத்துவது தொடர்பான உயிரியல் துறையில் மேர்கொள்ளப்படும் அணுகுமுறைகளின் தொகுப்பாகும். பரிசோதனை உயிரியல் கோட்பாட்டு உயிரியலுக்கு எதிரானதாகும். உயிரியல் அமைப்புகளின் கணித படிமமாக்கம் மற்றும் உயிரியல் அமைப்புகளின் சுருக்கங்களுடன் இது தொடர்பு கொண்டுள்ளது. ஆய்வு செய்யப்பட்ட அமைப்புகளின் சிக்கலான தன்மை காரணமாக, உயிரியல் முதன்மையான ஒரு பரிசோதனை அறிவியலாக கருதப்படுகிறது. இருப்பினும், கணக்கீட்டு சக்தியின் நவீன அதிகரிப்பின் விளைவாக, தோராயமான தீர்வுகளைக் கண்டறிவது மற்றும் சிக்கலான உயிரினங்களின் கணித படிமங்களை சரிபார்ப்பது இப்போது மிகவும் சாத்தியமானதாகி வருகிறது. 

பரிசோதனை உயிரியலில் பயன்படுத்தப்படும் முறைகள் மூலக்கூறு, உயிர்வேதியியல், உயிர் இயற்பியல், நுண்ணிய மற்றும் நுண்ணுயிரியல் உள்ளிட்ட பல்வேறு இயல்புடையவைகளாகும். உயிரியல் பரிசோதனை நுட்பங்களின் பட்டியலை பொதுவாக ஆய்வக நுட்பங்கள் என்ற பகுப்பிலும் காணமுடியும்.

மேற்கோள்கள்
-----------

1. ↑  Craig, Nancy (2014). *Molecular Biology, Principles of Genome Function*. பன்னாட்டுத் தரப்புத்தக எண்:9780199658572.
2. ↑  Mosconi, Francesco; Julou, Thomas; Desprat, Nicolas; Sinha, Deepak Kumar; Allemand, Jean-François; Vincent Croquette; Bensimon, David (2008). "Some nonlinear challenges in biology" (in en). *Nonlinearity* **21** (8): T131. doi:10.1088/0951-7715/21/8/T03. பன்னாட்டுத் தர தொடர் எண்:0951-7715. .
நெல்லூர் ஸ்வரணா தொட்டியில் இந்து-முஸ்லிம் பெண்கள் ரொட்டி பரிமாறும் யாத்ரீகர்கள்
 நெல்லூரில் உள்ள ஸ்வரனா தொட்டியில் பெண்கள்-யாத்ரீகர்கள் ரொட்டி பரிமாறுகிறார்கள்
 சம்தானா ரொட்டி பரிமாற்றம் இடம் ஸ்வரனா தொட்டி, நெல்லூர்
 நெல்லூர் ஸ்வரனா தொட்டியில் ரொட்டி பரிமாறும் இடம்
**ரொட்டிப் பண்டிகை அல்லது ரொட்டியான் கி ஈத்** அல்லது **ரொட்டெலா பண்டுகா** என்பது இந்தியாவின் ஆந்திரப் பிரதேசத்தில் உள்ள நெல்லூரில் உள்ள பாரா ஷஹீத் தர்காவில் ஆண்டுதோறும் நடைபெறும் மூன்று நாள் உர்ஸ் (திருவிழா) ஆகும்.   முஹர்ரம் மாதத்தில் **கரபாலா** போரில் வீரமரணம் அடைந்த 12 போர்வீரர்களின் உடல்கள் இந்த வளாகத்தில் புதைக்கப்பட்டதை தொடர்ந்து அவர்களை நினைவு கூறும் படிக்கு ஆண்டுதோறும்  இந்நிகழ்வு அனுசரிக்கப்படுகிறது. கோவிலுக்குச் செல்லும் பெண்கள், நெல்லூர் ஏரியில் தங்கள் ரொட்டிகளை (தட்டையான ரொட்டிகளை) பரிமாறிக்கொள்வார்கள். 

  

ஆந்திர பிரதேசத்தின் நெல்லூர் மாவட்டத்தில் உள்ள புகழ்பெற்ற வழிபாட்டு தளங்களில் இதுவும் ஒன்றாகும், பல்வேறு இசுலாமிய திருவிழாக்களின் போது இங்கு நடைபெறும் நிகழ்ச்சிகளில் கலந்துகொள்ள பல்வேறு பிரபலங்கள், நாடு முழுவதிலும் மற்றும் வெளிநாடுகளில் இருந்தும் பார்வையாளர்களை ஈர்க்கிறது. வருடந்தோறும். மொஹரம் மாதத்தில் மூன்று நாள் சிறப்பாக கொண்டாடப்படும் **ரொட்டி திருவிழா**வும் அத்தகையதே.

ஏராளமான பக்தர்கள் தங்கள் உடல்நலம், வாழ்க்கை, திருமண தாமதம் போன்றவற்றில் இருந்து விடுபட சிறப்பு பிரார்த்தனைகளுடன் வந்து, தங்கள் வேண்டுதல்கள் நிறைவேறும் வகையில் அருகில் உள்ள குளத்தில் ரொட்டி படைத்து வழிபடும் விழா வெகு விமரிசையாக கொண்டாடப்படுகின்றன. பிரார்த்தனையுடன் வருபவர்கள் தங்கள் வேண்டுதல் நிறைவேறும் போது அந்த ரொட்டிகளை எடுத்து வந்து கொடுப்பதும் வழக்கம். பாரா சாகித் தர்காவில் சந்தன கொண்டாட்டங்கள் ரொட்டேலா பந்துகா என்றும் அழைக்கப்படுகின்றன, இது **ரொட்டியோன் கி ஈத்** என்று உருது மொழியில் அழைக்கப்படுகிறது, அதாவது இஸ்லாமிய சொற்களில் **ரொட்டிகளின் திருவிழா**. தர்காவில் இந்த திருவிழாவின் போது செய்யப்படும் வேண்டுதல்கள் நிறைவேறும் என்ற அதீத நம்பிக்கை பலருக்கும் உள்ளது. 

பார்வையாளர்கள் தங்களின் ரொட்டியை தங்களுக்கு ஒத்த விருப்பமுள்ளவர்களுடன் பரிமாறிக்கொள்வதோடு, தர்காவில் ஃபாத்திஹாவும் நிறைவேற்றப்பபடும்.  உர்ஸ் (பண்டிகை) காலத்துக்குக் காலம் உருவாகி, சூஃபித்துவத்திற்குக் காரணமாக இருக்கலாம்.

மேலும் பார்க்கவும்
------------------

* பாரா ஷஹீத் தர்கா

**மேற்கோள்கள்**
---------------

1. ↑  "Stage set for Rottela panduga | Deccan Chronicle". *www.deccanchronicle.com*. 2011-12-06 அன்று மூலம் பரணிடப்பட்டது.
2. ↑  "The Hindu : Andhra Pradesh / Nellore News : Festival of rotis concludes". *www.hindu.com*. 8 February 2008 அன்று மூலம் பரணிடப்பட்டது. 17 January 2022 அன்று பார்க்கப்பட்டது.
3. ↑   రొట్టెల పండుగ కు రాష్ట్ర స్థాయి గుర్తింపు
4. ↑  The Hindu : Andhra Pradesh / Nellore News : Rottela Panduga: 3 lakh people to take part
5. ↑
6. ↑  The Hindu : Andhra Pradesh / Nellore News : Festival of rotis concludes
**பரிக்கல்பட்டு** *(Parikkalpattu)* என்பது இந்தியாவின் ஒன்றியப் பகுதியான புதுச்சேரியில் உள்ள பாகூர் தாலுக்காவில் இருக்கும் பாகூர் ஒன்றியத்தில் இருக்கும் ஒரு கிராமம் ஆகும். புதுச்சேரி மாவட்டத்தின் அயலகச் சிற்றூரான பாகூருக்கு தென்மேற்கு எல்லையில் இக்கிராமம் அமைந்துள்ளது.

எல்லைகள்
--------

மேற்கில் குருவிநத்தம், சோரியாங்குப்பம் கிராமங்கள் , வடக்கில் பாகூர், கிழக்கில் தமிழ்நாட்டைச் சேர்ந்த கங்கணாகுப்பம் கிராமம், தெற்கில் பெண்ணையாறு ஆகியன பரிக்கல்பட்டு கிராமத்திற்கு புவியியல் எல்லைகளாக அமைந்துள்ளன.

சாலைப் போக்குவரத்து
-------------------

பரிக்கல்பட்டு கிராமம் இதனுடைய ஒன்றியத்தலைமை இடமான பாகூருடன் பாகூர்- பரிக்கல்பட்டு சாலை வழியாக இணைக்கப்பட்டுள்ளது. பாண்டிச்சேரி சாலைப் போக்குவரத்துக் கழகம் பரிக்கல்பட்டு கிராமத்திற்கு நகரப் பேருந்துகளை இயக்குகிறது. ஆனால் அவை அடிக்கடி இல்லாமல் குறைவாகவே இயக்கப்படுகின்றன.

கிராமங்கள்
----------

பரிக்கல்பட்டு கிராமப் பஞ்சாயத்தில் பின்வரும் கிராமங்கள் இடம்பெற்றுள்ளன. 

* மேல் பரிக்கல்பட்டு
* கீழ் பரிக்கல்பட்டு
* பெரிய அரசாட்சிக்குப்பம்
* சின்ன அரசாட்சிக்குப்பம்
* குமந்தன்மேடு

அரசியல்
-------

புதுச்சேரி மக்களவைத் தொகுதிக்குட்பட்டும், ,ஏம்பலம் சட்டமன்றத் தொகுதியின் ஒரு பகுதியாகவும் பரிக்கல்பட்டு கிராமம் இருக்கிறது.

படக்காட்சியகம்
--------------

* பரிக்கல்பட்டு கிராமப் பஞ்சாயத்து வரைபடம்பரிக்கல்பட்டு கிராமப் பஞ்சாயத்து வரைபடம்
* பரிக்கல்பட்டு, பாகூர் ஒன்றியம், அரசு கிளைநூலகம்பரிக்கல்பட்டு, பாகூர் ஒன்றியம், அரசு கிளைநூலகம்

மேற்கோள்கள்
-----------

1. ↑  "காப்பகப்படுத்தப்பட்ட நகல்" (PDF). 2013-09-27 அன்று மூலம் (PDF) பரணிடப்பட்டது. 2016-03-26 அன்று பார்க்கப்பட்டது.

புற இணைப்புகள்
--------------

* Official website of the Government of the Union Territory of Puducherry
[*தொடர்பிழந்த இணைப்பு*]
**இரகசிய இசுலாம்** (Crypto-Islam) என்பது இசுலாம் சமயத்தை இரகசியமாகப் பின்பற்றியவர்கள். அதே சமயம் கிறித்துவம் போன்ற பிற சமய நம்பிக்கைகளை வெளிப்படையாக பின்பற்றுபவர்கள் ஆவார். இவர்களை *மறைவான முஸ்லீம்கள்* என்றும் அழைப்பர். திரிபுக் கொள்கை விசாரணைக் காலத்தில் ஸ்பெயின் மற்றும் சிசிலி நாட்டு முஸ்லீம்களை குறிக்க இரகசிய இசுலாமியர் என்ற சொல் பயன்படுத்தப்பட்டது. போர்த்துகீசியப் பேரரசு மற்றும் எசுப்பானியா பேரரசுகள் தூர கிழக்கில் கோவா, பிலிப்பைன்ஸ் மற்றும் இலத்தீன் அமெரிக்காவில் பரவிய போது பிலிப்பைன்ஸ் முஸ்லிம்கள் மற்றும் போர்த்துகீசிய முஸ்லிம்களும் திரிபுக் கொள்கை விசாரணைக்கு உட்பட்டுத்தப்பட்டு தண்டிக்கப்பட்டனர்.

வரலாற்று உதாரணங்கள்
-------------------

16ஆம் நூற்றாண்டில் வாழ்ந்த *அகமத் இபின் காசிம் அல்-ஹஜாரி* என்பவர் எழுதிய நூலில், 16ஆம் நூற்றாண்டில், இயேசுவைப் பற்றிய கத்தோலிக்க திருச்சபையின் கருத்துக்களை மறுத்த இரகசிய முஸ்லீம்கள், எசுப்பானிய திரிபுக் கொள்கை விசாரணை காலத்தில் ஸ்பெயினிலிருந்து மொராக்கோவிற்கு எவ்வாறு தப்பிச் சென்றனர் என்பதை தனது நூலில் விளக்கியுள்ளார். மேலும் ஸ்பெயினில் இரகசிய முஸ்லிம்கள் எப்படி வாழ்ந்தார்கள் என்பது பற்றிய விவரங்களும் இந்நூலில் உள்ளது. 

கிழக்கு ஆப்பிரிக்காவின் ஆக்சும் இராச்சியத்தை ஆண்ட மன்னர் அர்மா, ஆரம்பகால இசுலாம் மதம் மாறியவர்களுக்கு அடைக்கலம் கொடுத்தார்.

16 முதல் 18ஆம் நூற்றாண்டின் பிற்பகுதி வரை உருசியாவின் பூர்வீக முஸ்லிம்கள் உருசியப் பேரரசின் அதிகாரிகளால் அடிக்கடி துன்புறுத்தலுக்கு ஆளானார்கள். இந்த நேரத்தில், புதிதாக இசுலாமுக்கு மதம் மாறியவர்கள் இரகசியமாக இஸ்லாத்தை பின்பற்றினர். உருசிய முஸ்லிம்கள் தங்கள் நம்பிக்கையை கடைப்பிடிக்க அனுமதித்தவுடன், கிறித்துவத்திற்கு மதம் மாறியவர்களில் பலர் இஸ்லாத்திற்கு திரும்பினார்கள்.

இதனையும் காண்க
--------------

* திரிபுக் கொள்கை விசாரணை
* எசுப்பானிய திரிபுக் கொள்கை விசாரணை
* போர்த்துகீசிய திரிபுக் கொள்கை விசாரணை
* உரோமைச் சமயக் குற்ற விசாரணை
* கோவா சமயக் குற்றவிசாரணை
* மறைவான யூதம்
* மறைவான கிறிஸ்தவம்

மேற்கோள்கள்
-----------

1. ↑  Crewe, Ryan (2015). "Transpacific Mestizo: Religion and Caste in the Worlds of a Moluccan Prisoner of the Mexican Inquisition" (in en). *Itinerario* **39** (3): 463–485. doi:10.1017/S0165115315000893. பன்னாட்டுத் தர தொடர் எண்:0165-1153. .
2. ↑  Akiner, Shirin (1986) (in en). *Islamic Peoples Of The Soviet Union*. Routledge. பக். 431–432. பன்னாட்டுத் தரப்புத்தக எண்:978-1-136-14274-1. .
3. ↑  Bennigsen, Alexandre; Wimbush, S. Enders (1986) (in en). *Muslims of the Soviet Empire: A Guide*. Indiana University Press. பக். 234. பன்னாட்டுத் தரப்புத்தக எண்:978-0-253-33958-4. .

உசாத்துணை
---------

* Harvey, L. P. (16 May 2005). *Muslims in Spain, 1500 to 1614*. University of Chicago Press. பன்னாட்டுத் தரப்புத்தக எண்:978-0-226-31963-6. .
* Rustam Shukurov, "The Crypto-Muslims of Anatolia," in Anthropology, Archeology and Heritage in the Balkans and Anatolia or The Life and Times of F.W. Hasluck (1878-1920), ed. David Shankland, Istanbul: Isis, 2004, volume 2, pages 135–158.
**பரிணாமக் கால முரண்** (*Evolutionary anachronism*; *பரிணாமக் காலமுரண்*) என்பது தற்போது அருகிவிட்ட விலங்குகளுடனான தொடர்பினால் தாவரங்களில் வளர்ச்சியடைந்த பழம், பூ, இலை, தண்டு ஆகியவற்றைக் குறிக்கும். அதாவது, முன்னொரு காலத்தில் அவ்விலங்குகளிடமிருந்து காத்துக் கொள்ளவும் அவற்றை ஈர்க்கவும் பயன்பட்ட அவை (பழம், பூ முதலியன) இன்று காலம் செல்லச் செல்ல ஒரு முரணாக அமைந்திருக்கின்றன என்பது பொருளாகும்.

பெரும் விலங்குவளப் பரவுகைத் தாக்கீடு
------------------------------------

பரவுகைத் தாக்கீடுகள் (dispersal syndromes) விதைகளைத் தாவரங்கள் பரப்புவதற்காக இருந்த பழக்கப்பட்ட முறைகளுள் ஒன்று. பொதுவாகப் பறவைகளை ஈர்க்கும் பழங்கள், சிறிதாகவும், மிகவும் மெல்லிய பாதுகாப்புத் தோலுடனும், சிவப்பு, நீல அல்லது ஊதா நிறங்களின் கலவையாகவும் இருக்கும். பாலூட்டித் தாக்கீடு (mammal syndrome) என்று வகைப்படுத்தப்பட்ட பழங்கல் பொதுவாக பறவைகளின் பழங்களை விடப் பெரிதாகவும், கடினமான தோலுடனும், பழுக்கும்போது நல்ல (அதிகமான) மணத்தையும் அத்தோடு பழுப்பு, மஞ்சள், ஆரஞ்சு அல்லது சிறிது பச்சை ஆகிய நிறங்களுடனும் தோற்றமளிக்கும். இந்தப் பெரும் விலங்குவளப் (megafauna) பரவுகைத் தாக்கீடுடைய தாவரங்கள் அந்தப் பட்டியலில் இருந்த விலங்குகளைக் கவர்வதற்காக அத்திறன்களைப் பெற்றன. (எடை அதிகமாக அல்லது 44 கிலோகிராமுக்கும் அதிகமாக உள்ளவை) அந்த எடைமிகு விலங்குகளே முதன்மைப் பரப்புக் காரணிகளாகச் செயல்பட்டன. அதிகபட்ச அருகலினால், அதிக எண்ணிக்கையிலான தாவர உண்ணிகள் ஆப்பிரிக்காவும் வெளியிலும் சிறிது ஆஸ்திரேலியாவிலும் குறைந்தன. அவ்வாறு குறைந்தபோது இந்தப் பழங்கள் அவற்றுக்கென தனித்த பரவுகை இன்றி நின்றுவிட்டன. இவற்றால் விவசாயத்தைத் தவிர்த்து வேறெந்த பரவுகை வழிமுறையையும் கையாள முடியாத நிலை வந்தது.

வழக்கமான ஒரு கால முரண்: கோரிசியா ஸ்பெசியோசாவில் தற்போது அருகிவிட்ட பாலூட்டிகளிகளிடமிருந்த் காத்துக்கொள்ள தோன்றிய முள்ளமைப்பு
### தவறிய பரவுகைக் கூட்டாளிகளின் சூழலியக் குறிகாட்டிகள்

இங்கு (Ecological indicators of missing dispersal partners) சுற்றுச்சூழலில் எந்தவிதமான அடையாளங்களை அவ்வாறான பரவுகைக் கூட்டாளிகள் விட்டுச் சென்றுள்ளன என்பது குறிப்பிடப்பட்டுள்ளது.

* பழங்கள் கீழே விழுந்த பிறகு ஒன்று அழுகும் அல்லது தற்போதைய பரப்புகைக் காரணிகளால் (dispersal agents) மிகவும் திறனுடன் பரப்ப முடியாமல் போகும்
* இந்தத் தாவரங்கள் அதிகம் குதிரைகளும் கால்நடைகளும் காணப்படும் இடத்தில் வளரும் (proximegafauna)
* காடுகளில் உள்ள உணவுச் சமவெளிகளில் மட்டுமே வாழும் சில உயிரினங்களால் மேட்டுநிலங்களில் விதைகள் முளைவிட்டுத் தானாக நன்று வளர்தல்
* புவியியல் வீச்சானது விளக்கமுடியாத அளவுக்கு திட்டுத்திட்டாகவும் தடுக்கப்பட்டதாகவும் இருக்கும்.

மேற்கோள்கள்
-----------

1. 1 2  Barlow, Connie C. (2000). *The Ghosts of Evolution: Nonsensical Fruit, Missing Partners, and Other Ecological Anachronisms*. New York: Basic Books. ISBN 9780465005512.
**பேகம் ரொகையா நாள்** (ஆங்கிலம்: *Rokeya Day*; வங்காள மொழி: বেগম রোকেয়া দিবস) வங்காள எழுத்தாளர், கல்வியாளர், சமூக ஆர்வலர் மற்றும் பெண்களின் உரிமைகளுக்காக வாதிடுபவர் பேகம் ரோக்கியா பிறந்த மற்றும் இறந்த நாளான திசம்பர் 9 ஆம் தேதி ஆகும். வங்காளதேசத்தின் பள்ளிகள், கல்லூரிகள் மற்றும் பல்கலைக்கழகங்கள் மற்றும் வங்காள அரசாங்கத்தால் பேகம் ரோக்கியாவின் படைப்புகள் மற்றும் மரபுகளுக்கு அஞ்சலி செலுத்தும் வகையில் இந்த நாள் ஏற்பாடு செய்யப்பட்டு கொண்டாடப்படுகிறது. இன்றைய தினம், வங்காளதேச அரசு தனிப்பட்ட பெண்களின் சிறப்பான சாதனைக்காக பேகம் ரோக்கியா பதக்கத்தினை விருதாக வழங்குகிறது.

வாழ்க்கை
--------

பேகம் ரொகையா திசம்பர் 9, 1880-ல் ரங்பூரில் உள்ள பைராபந்த் கிராமத்தில் பிறந்தார். இவர் திசம்பர் 9, 1932-ல் கொல்கத்தாவில் இறந்தார். எனவே இவருடைய பிறப்பும் இறப்பும் ஒரே நாள் வருகின்றது. பெண்களின் உரிமைகள், சுதந்திரம், கல்வி, அதிகாரமளித்தல் மற்றும் பொருளாதார விடுதலை ஆகியவற்றிற்காக தனது வாழ்நாள் முழுவதும் போராடினார். துணைக் கண்டத்தில் அப்போதைய மிகவும் பழமைவாத மற்றும் பிரித்தானிய ஆட்சியின் காலனித்துவ சமூகத்தில் மறுமலர்ச்சியை உருவாக்கினார்.

1994ஆம் ஆண்டு முதல் ராங்பூரில் உள்ள மிதாபுகூர் உபாசிலாவின் கீழ் உள்ள பைராபந்த் கிராமத்தில் பேகம் ரொகையாவின் பிறந்த மற்றும் இறப்பு ஆண்டு விழாக்கள் அதிகாரப்பூர்வமாக ரொகையா நாளாக அனுசரிக்கப்படுகிறது.

மேற்கோள்கள்
-----------

1. ↑  "Rokeya Day today". thedailystar.net. 2017-03-03 அன்று பார்க்கப்பட்டது.
2. ↑  "Begum Rokeya Day today". thedailystar.net. 2017-03-03 அன்று பார்க்கப்பட்டது.
3. ↑  "Nation celebrating Begum Rokeya Day - Dhaka Tribune". *dhakatribune.com*. 9 December 2016. 1 April 2017 அன்று பார்க்கப்பட்டது.
4. ↑  Independent, The. "Begum Rokeya Day today". *theindependentbd.com*. 1 April 2017 அன்று பார்க்கப்பட்டது.
5. ↑  "Rokeya Day observed with call for ensuring women's equity". *newagebd.net*. 1 April 2017 அன்று பார்க்கப்பட்டது.
6. ↑  "Begum Rokeya Day on 9 December". *Dhaka Tribune*. 7 January 2016 அன்று மூலம் பரணிடப்பட்டது. 25 June 2016 அன்று பார்க்கப்பட்டது.
7. ↑  "Begum Rokeya Day for encouraging women - Women's Own - observerbd.com". *The Daily Observer*. 2023-02-21 அன்று பார்க்கப்பட்டது.
8. ↑  "Rokeya Day toady". *New Age* (ஆங்கிலம்). 2023-02-21 அன்று பார்க்கப்பட்டது.
மருத்துவத்தில், **மல கொழுப்பு சோதனை** (Fecal fat test) என்பது கொழுப்பு செரிமானத்தின் பின் உறிஞ்சப்படுவதில் குறை உள்ளதா எனக் கண்டறியும் சோதனையாகும். இத்தகைய குறைபாட்டினால் மலத்தில் கொழுப்புக்கு அதிகமாகக் காணப்படும் (கொழுப்புமலபேதி).

பின்னணி
-------

முன்சிறுகுடலில், உணவு கொழுப்பானது (முதன்மையாக ட்ரைகிளிசரைடுகள் ) கணைய லைபேசு போன்ற நொதிகளால் 1,2-டைஅசைல்கிளிசெரால் மற்றும் தனித்த கொழுப்பு அமிலங்களின் சிறிய மூலக்கூறுகளாகச் செரிக்கப்படுகின்றன. இவை சிறுகுடலின் நடுப்பகுதியின் சுவர் வழியாக உறிஞ்சப்படுகின்றன. உறிஞ்சப்பட்ட கொழுப்பானது வளர்சிதை மாற்றச் சுழற்சியிலும் மற்றும் அதிகப்படியான கொழுப்பு சேமிக்கவும் படுகிறது. கொழுப்பு மதிப்புமிக்க ஊட்டச்சத்து என்பதால், மனித மலத்தில் பொதுவாகச் செரிக்கப்படாத கொழுப்பு மிகக் குறைந்த அளவே காணப்படும். இருப்பினும், கணையம் மற்றும் இரைப்பைக் குழாயில் ஏற்படும் நோய்கள் காரணமாகக் கொழுப்பு உறிஞ்சப்படுவது தடைப்படுகிறது. 

கீழ்க்கண்ட நோய்கள் கொழுப்பு உறிஞ்சப்படுவதைப் பாதிக்கின்றன:

* நாள்பட்ட கணைய அழற்சி, சிஸ்டிக் பைப்ரோசிசு மற்றும் ஸ்வாச்மேன்-டயமண்ட் சிண்ட்ரோம் போன்ற நாளமில்லாச் சுரப்பியான, கணைய செயல்பாட்டின் கோளாறுகள் (இதனால் கணைய செரிமான நொதிகளின் குறைபாடு ஏற்படுகிறது
* குளூட்டன் ஒவ்வாமை (சிறு குடல் புறணி அழற்சியினால் சேதமடைவதால் கொழுப்பு உறிஞ்சப்படுவது மோசமாகப் பாதிக்கப்படுகிறது)
* குறுகிய குடல் நோய்க்குறி (இதில் சிறுகுடலின் பெரும்பகுதியை அறுவை சிகிச்சை மூலம் அகற்றப்படுகிறது. மீதமுள்ள பகுதியால் அனைத்து கொழுப்பையும் முழுமையாக உறிஞ்ச இயலாத நிலை).
* சிறிய குடல் பாக்டீரியா அதி வளர்ச்சி நோய்க்குறி

நுண்ணோக்கி சோதனை
----------------

மல கொழுப்பு சோதனை எளிய முறையாகும். இதில் எடுக்கப்பட்ட மல மாதிரி மருத்துவமனையின் ஆய்வகத்திற்கு நுண்ணோக்கி ஆய்விற்காகச் சமர்ப்பிக்கப்படுகிறது. மலமானது சூடான் III & சூடான் IV கொண்டு சாயமேற்றப்பட்டு நுண்ணோக்கியில் காணப்படுகிறது. நுண்ணோக்கியின் வழியே மல மாதிரியில் காணக்கூடிய கொழுப்பு ஓரளவு கொழுப்பு செரிமான குறைபாட்டு நோயினைக் குறிக்கிறது.

அளவீட்டு முறை
-------------

இம்முறையில் மல கொழுப்பானது அளவிடப்படுகிறது. இந்த அளவீடானது வழக்கமாக மூன்று நாட்கள் செய்யப்படுகிறது. இதற்கு நோயாளி மலத்தினை ஒரு கலனில் சேகரிக்கின்றார்.

கலவை கருவிகளைப் பயன்படுத்தாமல், மலமானது நன்றாகக் கலக்கப்படுகிறது. நன்கு கலக்கப்பட்ட மலத்திலிருந்து ஒரு சிறிய மாதிரி சேகரிக்கப்படுகிறது. சேகரிக்கப்பட்ட மலத்தில் கரைப்பான்களைப் பயன்படுத்திக் கொழுப்பானது பிரித்தெடுக்கப்பட்டு சோப்பாக மாற்றப்பட்டு அளவிடப்படுகிறது.

பொதுவாக, ஒரு நாளைக்கு 100 கிராம் கொழுப்பை உட்கொள்ளும் ஒருவரின் உடலிலிருந்து 7 கிராம் வரை உறிஞ்சப்படாமல் வெளியேறும். இது வயிற்றுப்போக்கு நோயாளிகளுக்கு, வயிற்றுப்போக்கு கொழுப்பு உறிஞ்சுதலுக்கு இடையூறாக இருப்பதால், 12 கிராம் வரை கொழுப்பு உறிஞ்சப்படாமல் வெளியேறும்.

மேற்கோள்கள்
-----------

1. ↑  "On the site of absorption of fat from the human small intestine". *Gut* **3** (4): 315–7. 1962. doi:10.1136/gut.3.4.315. பப்மெட்:14013961.
2. ↑
3. ↑
*காப்லோகோரிபா மேக்ரா*, ஆப்பிரிக்க குச்சி மாண்டிஸ் இனம். எம். பீயர், 1935 இல் உருவப்படம்
**குச்சி கும்பிடுபூச்சி** (*Stick mantis*) என்பது குச்சிகள் அல்லது கிளைகள் போன்ற உருமறைப்பாகப் பிரதிபலிக்கும் பல வகையான கும்பிடுபூச்சிகளுக்குப் பயன்படுத்தப்படும் பொதுவான பெயராகும். பெரும்பாலும் இப்பெயர் முழு பேரினத்தினையும் அடையாளம் காண உதவுகிறது:

* *புரூனேரியா* (புருன்னர் குச்சி கும்பிடுபூச்சி, பிரேசில் குச்சி கும்பிடுபூச்சி மற்றும் சிறிய இறக்கை குச்சி கும்பிடுப்பூச்சி)
* *கேப்லோகோரிபா* (ஆப்பிரிக்கக் குச்சி கும்பிடுபூச்சி)
* *பாராடோக்சோடெரா* ( போர்னியோ குச்சி கும்பிடுபூச்சி மற்றும் இராட்சத மலேசிய குச்சி கும்பிடுப்பூச்சி)
* *போபா* (ஆப்பிரிக்கக் குச்சி கும்பிடுபூச்சி)

சில சமயங்களில், ஒரு பேரினத்தின் அனைத்து உறுப்பினர்களும் அல்லாத சில சிற்றினங்களில் ஒன்றின் மாறுபாட்டால் அழைக்கப்படுகின்றன.

* *அர்சிமேண்டிசு லேட்சுடைலா* (ஆத்திரேலிய குச்சி கும்பிடுபூச்சி)
* *சூடோவேட்சு பெருவியானா* (பெருவிய குச்சி கும்பிடுபூச்சி)

ஒத்த பூச்சிகள்
--------------

 *ஆர்கோசார்க்கசு ஹார்ரிடஸ்* என்ற குச்சிப் பூச்சியானது பாஸ்மாடோடியாவைச் சேர்ந்தது. படம்: ஜார்ஜ் வெர்னான், ஹட்சன் 1892
குச்சிப் கும்பிடுபூச்சிகளை குச்சிப்பூச்சிகளுடன் (*பாசுமாடோடியா*) குழப்பிக் கொள்ளக் கூடாது. இருப்பினும் பிந்தியவர்கள் நீண்ட காலமாக அனைத்து கும்பிடுபூச்சிகளுடன் நெருங்கிய உறவினர்களாகக் கருதப்பட்டன. இது இப்போது பெரும்பாலும் பலசிற்றினங்கள் கொண்டதாகவும் மற்றும் காலாவதியானதாகவும் கருதப்படுகிறது. அதேபோல், கும்பிடுப்பூச்சி மற்றும் குச்சி பூச்சிகள் இரண்டும் சமீபத்தில் கண்டறியப்பட்ட மாண்டோபாசுமாடோடியாவிலிருந்து தனித்தனியாக வகைப்படுத்தப்பட்டுள்ளன.

மேலும் பார்க்கவும்
------------------

* புல் கும்பிடுபூச்சி
* காய்ந்த இலை கும்பிடுபூச்சி

மேற்கோள்கள்
-----------

1. ↑  Dichotomous Key to Species of Mantids that may occur in Florida
2. ↑  Department of Entomology and Nematology of the University of Florida பரணிடப்பட்டது 2008-06-12 at the வந்தவழி இயந்திரம்
3. ↑  Phasmids in Cyberspace
4. ↑  Texas A&M University பரணிடப்பட்டது நவம்பர் 2, 2008 at the வந்தவழி இயந்திரம்
5. ↑  Phasmids in Cyberspace
6. ↑  Tree of Life Web Project. 2005 பரணிடப்பட்டது சூன் 6, 2011 at the வந்தவழி இயந்திரம்
7. ↑  Texas A&M University
**குச்சுயிரி உயிர்க்கலக் கட்டமைப்பு**  *(bacterial cell structure)* எளிமையானது. இருந்தபோதிலும் இது நன்கு வளர்ந்த உயிர்க்கல கட்டமைப்பாகும். இதுவே பல்வேறு தனித்தன்மையான உயிரியல் கட்டமைப்புகளுக்கும் அதன் நோயீனித்தன்மைக்கும் காரணமாகிறது. பல கட்டமைப்புக் கூறுபாடுகள் குச்சுயிரிகளுக்கே உரியவை; அவை தொல்லுயிரிகளிலும் அல்லது முழுக்கருவன் உயிரிகளிலும் காணப்படவில்லை. பெரிய உயிரினங்களுடன் ஒப்பிடும்போது குச்சுயிரியின் எளிமையும் அவற்றைச் செய்முறையில் எளிதாகக் கையாள முடிவதாலும் அவற்றின் கலக் கட்டமைப்பை விரிவாக ஆய்வு செய்ய வழிவகுத்தது; இந்த ஆய்வைப் பிற உயிரினங்களுக்குப் பயன்படுத்த முடிந்தது. இதனால், பல உயிர்வேதியியல் நெறிமுறைகள் கண்டறியப்பட்டன.

கல உருவவியல்
------------

குச்சுயிரிகள் பல வகை உருவங்களில் அமைகின்றன.
குச்சுயிரிகளின்ன் மிக அடிப்படையான இயல்பு அவற்றின் கல வடிவமே ஆகும். வகைமை எடுத்துகாட்டுகள் கீழே உள்ளன:

* வட்டம் அல்லது கோல வடிவம்
* தண்டு வடிவம்
* கோளத்துக்கும் தண்டுக்கும் இடையிலான வடிவம்
* சுருளி வடிவம்
* நீள்படல வடிவம்

கல வடிவம் பொதுவாக குறிப்பிட்ட குச்சுயிரி இனத்தைச் சார்ந்துள்ளது; ஆனால், வளர்ச்சி சூழ்நிலைமைகளைப் பொறுத்து கல வடிவம் மாற வாய்ப்புள்ளது.

குச்சுயிரிக்கல மாந்தக் கல ஒப்பீடு (இரண்டும் கோளங்களாகக் கருதப்படுகின்றன) :

|  | குச்சுயிரிக் கலம் | மாந்தக் கலம் | ஒப்பீடு |
| --- | --- | --- | --- |
| விட்டம் | 1μm | 10μm | குச்சுயிரி 10 மடங்கு சிறியது. |
| பரப்பு | 3.1μm² | 314μm² | குச்சுயிரி 100 மடங்கு சிறியது. |
| பருமன் | 0.52μm³ | 524μm³ | குச்சுயிரி 1000 மடங்கு சிறியது. |
| பரப்பு-பருமன் விகிதம் | 6 | 0.6 | குச்சுயிரி10 மடங்கு பெரியது. |
மரபுவழி தூண்டில் மூலம் மீன்பிடித்தல், மட்டக்களப்பு
புதுவகை இயந்திரத் தூண்டில், இங்கிலாந்து கெனட் எவொன் கால்வாயில்
**தூண்டில்** மீன் பிடிப்பதற்குப் பயன்படுத்தப்படும் உபகரணம் ஆகும். தற்காலத்தில் பல்வகைப்பட்ட புதுவகைத் தூண்டில்கள் பயன்பாட்டில் உள்ளன. மரபுரீதியிலான தூண்டில், தூண்டில் கோல், தூண்டில் ஊசி, இழை, மிதவை(இதை சில இடங்களில் மப்புலி என அழைப்பர்)என்பவற்றைக் கொண்டிருக்கும். தூண்டில் ஊசியில் வேறுபட்ட இரைகளை பொருத்தி அதனைக் கவரவரும் மீன் பிடிக்கப்படுகிறது.

தூண்டில் ஊசி
------------

தூண்டில் ஊசி
தூண்டில் தயாரிப்பில் பயன்படுத்தப்படும் ஊசி தூண்டில் ஊசி ஆகும். இது சிறப்பான வளைவையும் கொக்கி போன்ற கூர்முனையையும் கொண்டு காணப்படும். முனைப்பகுதியில் இரை பொருத்தப்படும். முனையிலுள்ள கொக்கி தூண்டிலை சுண்டி இழுக்கும் போது மீனின் தொண்டையில் செருகிக் கொள்ளும்.

இரை
---

மீன்பிடித்தலில் இரு வகையான இரைகள் பயன்படுத்தப்படுகின்றன. அவை இயற்கை இரைகள், செயற்கை இரைகள் என்பவையாகும்.

### இயற்கை இரை

தூண்டில் மூலம் மீன் பிடித்தலில் இயற்கை இரையாக பூச்சிக் குடம்பிகள், கீடங்கள், புழுக்கள், மண்புழு, சிறியமீன்கள், தவளைகள் என்பன பயன்படுத்தப்படுகின்றன. இவை உண்மையான மணம், நிறம், தன்மை என்பவற்றைக் கொண்டிருப்பதால் செயற்கை இரையை விட செயற்றிறன் மிக்கவையாகும்.

அளவு
----

தூண்டில் ஊசிகளுக்கு பன்னாட்டு அளவில் அங்கீகரிக்கப்பட்ட தரநிலைகள் எதுவும் இல்லை. இதனால் உற்பத்தியாளர்களிடையே தூண்டிலின் அளவு முரணாக உள்ளது. இருப்பினும், ஒரு உற்பத்தியாளரின் தூண்டில் சீரானவையாக உள்ளது.

தூண்டில் அளவுகள் பொதுவாக ஒரு எண் அமைப்பு மூலம் குறிப்பிடப்படுகின்றன. இது அளவு வரம்பின் நடுவில் அளவு 1 தூண்டில் வைக்கிறது. சிறிய கொக்கிகள் பெரிய முழு எண்களால் குறிப்பிடப்படுகின்றன (எ.கா. 1, 2, 3...). பெரிய கொக்கிகள் முழு எண்களை அதிகரிப்பதன் மூலம் ஒரு சாய்வு மற்றும் பூஜ்ஜியத்தை (எ.கா. 1/0 (ஒன்று), 2/0, 3/0...) மூலம் குறிப்பிடப்படுகிறது. எண்கள் ஒப்பீட்டு அளவுகளைக் குறிக்கின்றன. இந்த எண்கள் பொதுவாக இடைவெளியுடன் தொடர்புடையது (புள்ளி முனையிலிருந்து சங்கு வரையிலான தூரம்). சந்தையிலுள்ள சிறிய தூண்டில் அளவு 32, பெரியது 20/0.
**தமிழர் தாயக்கொள்கை** தமிழின் தொன்மை இலக்கணமான தொல்காப்பியம் தமிழ் மூவேந்தர்க்கும், குடி மக்கட்கும் கொள்கைகளை இயம்புவது பொதுவாய் மிகுந்தனவாகும்.

தமிழர் கொள்கை
-------------

தமிழர் கொள்கைகளுள் தாயமுறை என்பது ஒன்று. தொல்காப்பிய உரையாசிரியர் தாயத்தான் எய்துதல் என்பதற்கு தந்தை பொருள் மகற்குறுதல் என்று உரைத்துள்ளார். அவ்வாறு நோக்கின் தாய முறை என்பது சொத்து உரிமை முறையாகும். தந்தையின் சொத்து வழிவழியாய் மகனுக்கு சேருதல் என்பதாம்.

இல்லறம், துறவறம்
----------------

இல்லறம், துறவறம் என்ற இரு வழியும் தொல்காப்பியத்தில் தந்தை, தாய், மக்களே கூறப்படுகின்றனர். அவ்வாறன்றி மாமன், உடன்பிறந்தாள், மருமகள் ஆகியோர் சுட்டப்பெறவில்லை. தந்தை மகன் தொடர்பினை 'அந்தமிழ் சிறப்பின் மக' என்று சிறப்பிக்கிறது தொல்காப்பியம்.

சங்கத் தமிழ் வழி
----------------

கோப்பெரும்தேவி தான் பெற்றெடுத்த அரசிளங் குமரனை நோக்கி வெற்றியிலும், செங்கோன்மையிலும் தந்தையை ஒப்பாய் பரத்தமையில் ஒவ்வாய் எனவும் கூறுதலைச் சங்கத் தமிழ் வழி அறியலாம். இதனால் தந்தையின் அரசுரிமை மகனுக்கு உரியது. சுட்டி ஒருவர் பெயர்கொள்ளப் பெறா. அகப்பாடற் செய்தி மூவேந்தர்கும் உரியது. வினை முடித்து வந்த வேந்தனை தலைவியரும், புதல்வரும் மாலை ஏந்தி எதிர்கொண்டனர்.

இளங்கோவடிகள் கூற்று
-------------------

இளங்கோவடிகள் சிலப்பதிகார மூன்று காண்ட இறுதியிலும் 'முடியுடை வேந்தர் மூவருள்ளும் சோழ குலத்துதித்தோர்' எனவும், 'பாண்டியக் குலத்தோர்' எனவும் 'சேரகுலத்துதித்தோர்' என்று குறிப்பிடுகிறார். 'குலத்துதித்தோன்' என்பதற்கு வழித்தோன்றல் என்பது பொருள். 'வழி வழி சிறக்க நின்வலம்பழ கொற்றம்' என மதுரைக் காஞ்சியுள் பாண்டியனை வாழ்த்துதலாகும்.

பதிற்றுப்பத்து
--------------

பதிற்றுப்பத்துள் தகடூர் எறிந்த பெருஞ்சேரல் இரும்பொரையை 

'காவற்கமைந்த வரசு துறைபோகிய
வீறுசால் புதல்வற்பெற்றனை' என புலவர் குறிப்பிடுகிறார். வழி வழி வாழ்தல் வேண்டின் புதல்வனை பெற்றனை என ஐயமற தெரிவிக்கிறது. அரிசில்கிழார் பாட்டும், கபிலர் பாட்டும் இம்முறையை ஒத்துக்காணப் பெறுதலால் தமிழ் தாய முறை சிறப்பிற்குரியதாக போற்றப்படுவதாக அறிய முடிகிறது.

மேற்கோள்கள்
-----------

1. சிலப்பதிகாரம்
[*தொடர்பிழந்த இணைப்பு*]

2. தொல்காப்பியம்
[*தொடர்பிழந்த இணைப்பு*]

3. தமிழ் மொழி வரலாறு - இராகவையங்கார்.
**தமிழர் திருமணமும் இனமானமும்** என்ற நூல் பேராசிரியர் க. அன்பழகன் எழுதிய நூலாகும். இந்நூலை பூம்புகார் பதிப்பகத்தாரால் 1993இல் வெளியிடப்பட்டது.

நூலின் பொருள்
-------------

தமிழரின் திருமணங்கள் சங்க காலத்தில் எப்படி நடந்தது என்பது முதல், பிறகு எவ்வாறு அவை மாறின என்றும், சடங்குகளுடன் செய்யப்படும் ஆரிய திருமணமுறையின் பொருத்தமின்மை பற்றியும்,அத்திருமணங்களில் ஓதப்படும் மந்திரங்களில் உள்ள ஆபாசத்தன்மை பற்றியும்,தமிழர் திருமணங்கள் எவ்வாறு நடக்கவேண்டும் என்று விளக்கமாக இந்நூல் எழுதப்பட்டுள்ளது.

நூல் வரலாறு
-----------

இந்நூல் எதனால் எழுதப்பட்டது என்பதை நூலின் முன்னுரையில் எழுதியுள்ளார்: *ஆங்காங்கு எனது திருமண உரையைக் கேட்டுக் கொண்டு மகிழ்ந்த நண்பர் பலர் அந்த உரைகளைத் தொகுத்து வெளியிடுமாறு விரும்பினர். நானும் இசைந்தேன். ஆனால் ஒவ்வொரு திருமணத்திலும் ஆங்காங்கு சூழலுக்கு ஏற்ப பேசுவதாலும், சில செய்திகள் திரும்பத் திரும்ப இடம்பெற நேர்வதாலும், தொகுப்பினும் அது கொள்கை விளக்கும் நோக்கத்தினை நிறைவுசெய்யாது என்பதை உணர்ந்தேன்*
*திருமணங்கள் பலவற்றிற்கு அழைக்கப்படும்போது, அத்திருமணத்திற்கு செல்ல இயலாத நிலை ஏற்படும்போது, என் அன்பார்ந்த வாழ்த்துச் செய்தியை அனுப்பி வைத்து மகிழ்கிறேன் என்றாலும் ஒரு திருமணத்தில் பேசக்கூடிய கருத்துக்களை,மணமக்களும் மற்றவரும் அறிந்துகொள்ளச் செய்திட ஏற்றதொரு நூல் பயன்படும் என உள்ளங்கொண்டேன்*.  என இந்நூலை எழுதுவதற்கான காரணத்தை குறிப்பிட்டுளாளார்.

நூலின் நோக்கம்
--------------

"திருமணங்களில் வைதீக நெறியைக் கைவிட்டுப் புரோகிதரையும்,வடமொழியையும் விலக்கிச் சீர்திருத்த முறையை ஏற்று நடத்துவதன் நோக்கத்தையும், பயனையும் விளக்குவதும்,அப்படிச் செய்வதற்குத் தயங்குபவர்களின் ஐயங்களையும் அச்சங்களையும் போக்குவது இந்நூலின் நோக்கம்" என்று முன்னுரையில் குறிப்பிடுகிறார்.

இந்நூலின் உட்பொருள்கள் 39 தலைப்புகளில் விரிவாக இடம்பெற்றுள்ளன.

குறிப்புகள்
-----------

1. ↑  தமிழர் திருமணமும் இனமானமும், பேராசிரியர் க.அனபழகன். முன்னுரை

வெளியிணைப்புகள்
---------------

* தமிழர் திருமணமும் இனமானமும், கூகுள் புக்ஸ்
**பெராக்சியிருபாசுபாரிக் அமிலம்** (*Peroxydiphosphoric acid*) (H4P2O8) என்ற மூலக்கூற்று வாய்ப்பாட்டால் விவரிக்கப்படும் பாசுபரசின் ஆக்சியமிலமாகும். இதனுடைய உப்புகள் பெராக்சியிருபாசுபேட்டுகள் எனப்படுகின்றன. அறியப்படும் இரண்டு பெராக்சிபாசுபாரிக் அமிலங்களில் பெராக்சியிருபாசுபாரிக் அமிலம் ஒன்றாகும். பெராக்சியொருபாசுபாரிக் அமிலம் மற்றொன்றாகும்.

வரலாறு
------

பெராக்சிபாசுபாரிக் அமிலங்கள் இரண்டும் முதன்முதலில் 1910 ஆம் ஆண்டில் சூலியசு சுமிட்லின் மற்றும் பால் மாசினி ஆகியோரால் ஒருங்கிணைந்து தயாரிக்கப்பட்டு வகைப்படுத்தப்பட்டன. பைரோபாசுபாரிக் அமிலத்துடன் உயர் செறிவிலுள்ள ஐதரசன் பெராக்சைடை சேர்த்து வினைபுரியச் செய்கையில் பெராக்சியிருபாசுபாரிக் அமிலம் குறைவான அளவிலேயே கிடைத்தது. 

{\displaystyle {\ce {H4P2O7 + H2O2 -> H4P2O8 + H2O}}}

தயாரிப்பு
---------

பாசுபாரிக் அமிலத்துடன் புளோரின் சேர்த்து வினைபுரியச் செய்வதன் மூலம் பெராக்சியிருபாசுபாரிக் அமிலம் தயாரிக்கலாம். இவ்வினையில் பெராக்சியொருபாசுபாரிக் அமிலம் உடன் விளைபொருளாக உருவாகிறது. 

{\displaystyle {\ce {2H3PO4 + F2 -> H4P2O8 + 2HF}}}
இச்சேர்மம் வணிக ரீதியாக கிடைப்பதில்லை. தேவைக்கேற்பவே தயாரிக்கப்பட வேண்டும். பாசுபேட்டு கரைசல்களை மின்னாற்பகுப்பு செய்து பெராக்சியிருபாசுபேட்டுகளைப் பெறலாம்.

பண்புகள்
--------

பெராக்சியிருபாசுபாரிக் அமிலம் நான்கு புரோட்டான்கள் வழங்கும் அமிலமாகும். இதன் காடித்தன்மை எண்கள் pKa1 ≈ −0.3, pKa2 ≈ 0.5, pKa3 = 5.2 and pKa4 = 7.6 என அளவிடப்பட்டுள்ளன. நீரிய கரைசல்களுடன் சேர்த்து சூடுபடுத்தும்போது பெராக்சியொருபாசுபாரிக் அமிலம் மற்றும் பாசுபாரிக் அமிலமாக விகிதச்சமமின்றி பிரிகிறது. 

{\displaystyle {\ce {H4P2O8 + H2O <=> H3PO5 + H3PO4}}}

மேற்கோள்கள்
-----------

1. ↑  Schmidlin, Julius; Massini, Paul (1910). "Phosphormonopersäure und Überphosphorsäure". *Ber. Dtsch. Chem. Ges.* **43** (1): 1162–1171. doi:10.1002/cber.191004301195. .
2. ↑  Harald, Jakob; Leininger, Stefan; Lehmann, Thomas; Jacobi, Sylvia; Gutewort, Sven (2007). "Peroxo Compounds, Inorganic". *Ullmann's Encyclopedia of Industrial Chemistry*. Wiley‐VCH Verlag. பக். 310–311. doi:10.1002/14356007.a19\_177.pub2. பன்னாட்டுத் தரப்புத்தக எண்:9783527306732.
3. ↑  Riedel, Erwin (2004). *AnorganischeChemie* (6 ). Berlin/New York: de Gruyter. பக். 493.
4. ↑  Crutchfield, Marvin M.; Edwards, John O. (1960). "The Acidity and Complexes of PeroxydiphosphoricAcid". *J. Am. Chem. Soc.* **82** (14): 3533–3537. doi:10.1021/ja01499a015.
5. ↑  Kolditz, Lothar (1983). *AnorganischeChemie*. **1**. Berlin: DeutscherVerlag der Wissenschaften. பக். 437.
குஜராத் மாநில உள்ளாட்சி தேர்தலில் பாரதிய ஜனதா கட்சி, இந்திய தேசிய காங்கிரசு மற்றும் ஆம் ஆத்மி கட்சிகளுக்கிடையே மும்முனை போட்ட நிலவுகிறது. மாநிலத்தில் உள்ள 81 நகராட்சிகள், 231 தாலுகா பஞ்சாயத்து மற்றும் 31 மாவட்ட ஊராட்சிகளுக்கு 28 பிப்ரவரி 2021-இல் தேர்தல் நடைபெற்றது. முன்னதாக அகமதாபாத், ராஜ்கோட், சூரத், வதோதரா, பவநகர் மற்றும் ஜாம்நகர் ஆகிய 6 மாநகராட்சிகளுக்கு 21 பிப்ரவரி 2021 அன்று தேர்தல் நடைபெற்றது. மாவட்ட பஞ்சாயத்து தேர்தலில் 66.67% வாக்குகளும், தாலுகா பஞ்சாயத்து தேர்தலில் 66.86% வாக்குகளும், நகராட்சி தேர்தலில் 59.05% வாக்குகளும் பதிவானது.

வெற்றி விவரம்
-------------

அகமதாபாத், ராஜ்கோட், சூரத், வதோதரா, பவநகர் மற்றும் ஜாம்நகர் ஆகிய 6 மாநகராட்சிகளுக்கான வாக்கு எண்ணிக்கையில், 6 மாநகராட்சிகளிலும் பெரும்பான்மையாக வார்டு உறுப்பினர் தொகுதிகளை கைப்பற்றி பாரதிய ஜனதா கட்சி வென்றது.

81 நகராட்சிகள், 231 தாலுகா பஞ்சாயத்துகள் மற்றும் 31 மாவட்ட ஊராட்சிகளுக்கான வாக்கு எண்ணிக்கை 2 மார்ச் 2021 அன்று நடைபெற்றது. 

பாரதிய ஜனதா கட்சி மொத்தமுள்ள 31 மாவட்ட ஊராட்சிகளிலும் வென்றுள்ளது. 81 நகராட்சிகளில் பாரதிய ஜனதா கட்சி 74 நகராட்சிகளையும், இந்திய தேசிய காங்கிரசு கட்சி 7 நகராட்சிகளையும் கைப்பற்றியுள்ளது. 231 தாலுகா பஞ்சாயத்துகளில் 196-இல் பாரதிய ஜனதா கட்சியும், 35இல் காங்கிரசு கட்சியும் வெற்றி பெற்றுள்ளது.

மேற்கோள்கள்
-----------

1. ↑  குஜராத் உள்ளாட்சித் தேர்தல்: அனைத்து மாநகராட்சிகளிலும் பாஜக முன்னிலை
2. ↑
3. ↑  Gujarat Local Body Election Results
**குச்சிக்கல்** என்பது சிறுவர்களால் தெருவில் விளையாடப்படும்.

ஆட்ட விவரம்
-----------

ஒரு சதுரமும் அதற்குள் ஒரு வட்டமும் போடுவர். வட்டத்துக்குள் 4 கற்கள் வைத்திருப்பர். 5 பேர் விளையாடுவர். விளையாடுவோர் எல்லாரும் சுமார் ஐந்தடி நீளமுள்ள குச்சி ஒன்று வைத்திருப்பர்.

ஏதோ ஒரு முறையைப் பின்பற்றிப் பட்டவர் ஒருவர் தேர்ந்தெடுக்கப்படுவார். 

பட்டவர் தன் இரண்டு கால்களையும் பரப்பிச் சதுரத்தின் எதிர் எதிர் முனைகளில் வைத்துக்கொண்டு நிற்பார். அவர் தன் குச்சியைப் பிறர் தட்டுவதற்கு வசதியாகத் தன் தலைக்கு மேல் உயர்த்தி விரல் கவட்டையில் பிடித்துக்கொண்டிருப்பார்.

பழமேறியவரில் ஒருவர் தன் குச்சியால் தூக்கி எறிவார். பட்டவர் தன் காலடி வட்டத்துக்குள் இருக்கும் கற்களை எடுத்துச் சதுரத்தின் 4 முனைகளிலும் வைத்துவிட்டு ஓடி மற்றவர்களில் ஒருவரைத் தொடவேண்டும். பிறர் தப்பிக்க அங்குமிங்கும் ஓடிச் சதுரத்தின் முனைகளில் வைக்கப்பட்டுள்ள கல் ஒன்றில் காலை ஊன்றிக்கொண்டு நிற்க வேண்டும். இடையில் தொடப்பட்டுவிட்டால் தொடப்பட்டவர் பட்டவராக மாறி விளையாட்டு தொடரும்.

யாரையும் தொடாவிட்டால் பட்டவர் தன் குச்சி கிடக்கும் இடத்திலிருந்து உத்திக்கட்டம் வரையில் தன் குச்சியை வாயில் கவ்விக்கொண்டு நொண்டி அடித்துக்கொண்டு வந்து சேர வேண்டும்.

சேர்ந்திசைப் பாடல்
------------------

வாயில் குச்சியுடன் நொண்டி அடித்துகொண்டு பட்டவர் வரும்போது மற்றவர்கள் பாடும் சேர்ந்திசைப் பாடல்.

எங்க வீட்டு நாயி
எலும்பு கடிக்கப் போவுது
கல்லால் அடிச்சேன்
கால் ஒடிஞ்சுக் போச்சு

பார்க்க
-------

* தமிழர் விளையாட்டுகள் (அண்மைய காலம்)
* கல்லுக்குச்சி விளையாட்டு வேறு

கருவிநூல்
---------

* ஞா. தேவநேயப் பாவாணர், தமிழ்நாட்டு விளையாட்டுக்கள், சைவ சித்தாந்த நூற்பதிப்புக் கழகம், சென்னை வெளியீடு, 1954
டாங் அரசவம்ச கோயில் கோபுரம்
டாங் அரசவம்சக் கட்டடகலையும் நீர்தடாகமும்
**நாண் லியான் பூங்கா** (Nan Lian Garden) என்பது ஹொங்கொங், கவுலூன் பகுதியில், வொங் ய் சின் மாவட்டத்தில், மாணிக்க மலை நகரில் அமைக்கப்பட்டிருக்கும் சீனப் பாரம்பரியக் கட்டடக்கலையை வெளிப்படுத்தும் வகையில் அமைக்கப்பட்டுள்ள ஒரு சிறப்பு பூங்காவாகும். பூங்காவின் உள்ளே அமைக்கப்பட்டிருக்கும் கட்டடங்கள் சீனக் கட்டக்கலையின் தொன்மையை வெளிப்படுத்துபவைகளாக உள்ளன. அத்துடன் கற்பாறை காட்சியகம் ஒன்றும் உள்ளது. இயற்கை அழகுமிகு மலைத்தொடர்கள் மத்தியில், வானுயர் தற்கால குடியிருப்புத் தொகுதிகளின் மையத்தில் இந்த சீனத் தொன்மையின் சிறப்பை எடுத்துக்காட்டும் பூங்கா அமைந்துள்ளது இன்னுமொரு சிறப்பாகும்.

இந்த நாண் லியான் பூங்காவின் தொடர்ச்சியாக, புங் டக் வீதியின் மறுபுறம் சி லின் கன்னிமட பௌத்தக் கோயில் உள்ளது.

மேலதிகத் தகவல்கள்
-----------------

நாண் லியான் பூங்காவின் உள்ளே கட்டப்பட்டுள்ள டாங் அரசவம்சக் கட்டட வடிவம்
இந்த பூங்கா 35,000 மீட்டர் நிலப்பரப்பில் உருவாக்கப்பட்டுள்ளது. பூங்காவின் கட்டடங்கள் டேங் அரசவம்சத்தின் கட்டடக்கலை வடிவில் (Tang Dynasty Style.) கட்டப்பட்டுள்ளன. சினாவில் வளரும் பழமையான அதேவேளை வித்தியாசமான மரங்கள் பூங்கா எங்கும் நடப்பட்டு பராமறிக்கப்படுகின்றன. அம்மரங்களில் பல மருந்து செலுத்தல் ஊடாகவே வளர்கின்றன. பூங்காவிற்கு செல்வோர், பூங்காவின் நினைவு பொருட்கள் வாங்குவதற்கான நினைவுப்பொருள் கடையொன்றும் உள்ளது. ஒரு மலை குன்றை அப்படியே செயற்கையாய் மாற்றியுள்ளனர்.

மலைக்குன்று உணவகம்
------------------

நான் லியான் பூங்கா மலைக்குன்று உணவகத்தின் காட்சி
இந்த மலைக்குன்று உணவகம் உன்னிப்பாக பார்த்தால் மட்டுமே உள்ளே ஒரு கடை இருப்பது தெரியும். முழுதும் மரங்களும் பத்தைகளும் நிறம்பி இயற்கையின் தோற்றத்தை தருகின்றது. இருமருங்களிலும் நீர்வீழ்ச்சிகளில் மேலே இருந்து கொட்டிய வண்ணம் உள்ளன. உள்ளே உணவகம் சாளரங்கள் கண்ணாடிகளால் பொருத்தப்பட்டிருப்பதால், தண்ணீர் உள்ளே புகாதவாறு உள்ளது. உணவகத்தின் விலை ஐந்து நட்சத்திர சொகுசங்களுக்கு சமமானதாகும். அழைப்பேசி ஊடாக அல்லது இணையத் தளத்தின் ஊடாக முன்பதிவு செய்துக்கொள்ளலாம். 

  

பூங்கா காலை 7:00 மணி முதல் இரவு 9:00 வரை திறந்திருக்கும். பூங்கா திறந்திருக்கும் முழு நேரமும் சீனப் பாரப்பரிய இசை பூங்கா எங்கும் ஒலித்த வண்ணமே இருக்கும்.

வரலாறு
------

பூங்காவின் ஒரு பக்கக் காட்சி, எதிரே வானுயர் குடியிருப்புத் தொகுதிகள்

பூங்காவின் வடிவமைப்பு
---------------------

அமைவிடம்
--------

இந்த பூங்கா கவுலூன் தென்கிழக்குப் பகுதியில், இலக்கம் 60 புங் டக் வீதி, மாணிக்க மலை, வொங் டய் சின் எனும் முகவரியில் அமைந்துள்ளது. எம்டிஆர் தொடருந்தில் செல்வதானால் வெளியேற்றம் C2 இல் வெளியேறவேண்டும். மற்றும் பேருந்து சிற்றூந்து சேவைகளும் உள்ளன. இந்த பூங்காவின் மேற்காக பிரமாண்டமான ஹொலிவூட் அங்காடி உள்ளது.

படக்காட்சியகம்
--------------

* 
* 
* 
* 
* 
* 
* 
* 
* 
* 
* 
* 
*

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2011-07-21 அன்று மூலம் பரணிடப்பட்டது. 2011-02-17 அன்று பார்க்கப்பட்டது.
2. ↑

வெளியிணைப்புகள்
---------------

* அதிகாரப்பூர்வத்தளம்
* ஓய்வாற்றல் மற்றும் பண்பாட்டுத் திணைக்களம் பரணிடப்பட்டது 2011-07-21 at the வந்தவழி இயந்திரம்
**தூண்டில்** என்பது 2008ஆம் ஆண்டில் கே. எஸ். அதியமான் இயக்கத்தில் வெளியான ஒரு இந்தியத் தமிழ்த் திரைப்படமாகும். இத்திரைப்படத்தில் சாம், சந்தியா, திவ்யா ஸ்பந்தனா ஆகியோர் முக்கிய வேடங்களில் நடித்திருந்தனர்.
இத்திரைப்படம் எதிர்பார்த்த அளவிற்கு வெற்றியைப் பெறவில்லை

நடிகர்கள்
---------

* சாம்
* சந்தியா
* திவ்யா ஸ்பந்தனா
* விவேக்
* ரேவதி
* ஆர்கே

கதைச்சுருக்கம்
--------------

லண்டனில் வசிக்கின்றனர் தமிழகத்தைச் சேர்ந்த ஷாம்-சந்தியா தம்பதியினர். இவர்களுக்கு வாடகைத்தாய் மூலம் பெண்குழந்தை கிடைக்கப் பெறுகிறது. குழந்தை வளர்கிறது. ஒருநாள் குழந்தை காணாமல் போக,ஷாம்-சந்தியா தவிக்கின்றனர். அப்போது திவ்யா குழந்தையைக் கொண்டுவந்து ஒப்படைக்கிறாள். திவ்யாவும் ஷாமும் முன்னாள் காதலர்கள் என சந்தியாவிடம் தெரிவிக்கிறாள் திவ்யா. தன்னைக் காதலித்து கைவிட்ட ஷாமை பழிவாங்கவே திவ்யா குழந்தையைக் கடத்தியிருக்கிறாள். இறுதியில் தனது எண்ணம் தவறு என்றும் தன் வாழ்வை நாசமானதற்கு காரணம் ஆர்.கே. தான் என்பதை அறிந்து ஆர்.கே.வை துப்பாக்கியால் சுட்டுக் கொல்கிறாள் திவ்யா. ஷாம்-சந்தியாவிடம் குழந்தையை ஒப்படைக்கின்றாள் திவ்யா

மேற்கோள்கள்
-----------

1. ↑  "திரைப்படம்.காம்". 2016-03-12 அன்று மூலம் பரணிடப்பட்டது. 2015-12-21 அன்று பார்க்கப்பட்டது.
2. ↑  தூண்டில் தமிழ்த் திரைப்படம்

வெளியிணைப்புகள்
---------------

| * பா
* உ
* தொ
கே. எஸ். அதியமான் இயக்கிய திரைப்படங்கள் |
| --- |
| 
* *தூரத்து சொந்தம்* (1992)
* *தொட்டாசிணுங்கி* (1995)
* *சுவர்ணமுகி* (1998)
* *கும் தும்கர் கெயின் சனம்'* (2002) (இந்தி)
* *பிரியசகி* (2005)
* *சாதி கர்கே பாஸ் கயே யார்* (2006) (இந்தி)
* *தூண்டில்* (2008)
* *அமளி துமளி* (2014)

 |
**பென் தாலுகா** (Pen taluka) இந்தியாவின் மகாராட்டிரா மாநிலத்தின் ராய்கட் மாவட்டத்தின் 8 தாலுகாக்களில் ஒன்றாகும்.இதன் நிர்வாகத் தலைமையிடம் **பென்** நகரம் ஆகும். இத்தாலுகா பென் எனும் நகராட்சியும், 2 கணக்கெடுப்பில் உள்ள ஊர்களும், 169 வருவாய் கிராமங்களையும் கொண்டது.

மக்கள் தொகை பரம்பல்
-------------------

2011 இந்திய மக்கள் தொகை கணக்கெடுப்பின் படி, பென் தாலுகாவின் மொத்த மக்கள் தொகை 1,95,454 ஆகும். மக்கள் தொகையில் ஆண்கள் 99,570 மற்றும் பெண்கள் 95,884 ஆக உள்ளனர். பாலின விகிதம் 1000 ஆண்களுக்கு 963. பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 21884 - 11% ஆகும். சராசரி எழுத்தறிவு 77.9%. ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 4,454 மற்றும் 32,400 ஆகவுள்ளனர். இதன் மக்கள் தொகையில் இந்துக்கள் 95.48, இசுலாமியர்கள் 1.79%, பௌத்தர்கள் 1.75%, சமணர்கள் 0.31%, கிறித்துவர்கள் 0.25% மற்றும் பிறர் 0.42% ஆக உள்ளனர்.

மேற்கோள்கள்
-----------

1. ↑  DISTRICT RAIGAD
2. ↑  Villages & Towns in Pen Taluka
3. ↑  Pen talukaPen Taluka Population, Caste, Religion Data 2011
**பெரிய பிள்ளை பண்டாரம்**, செகராசசேகரன் என அரியணைப் பெயர் கொண்டவர்களில் எட்டாவது ஆரியச் சக்கரவர்த்தியுமாகிய, யாழ்ப்பாண அரசன் ஆவான். இவனைக் குறித்து மிகக் குறைவான தகவல்களே ஆய்வாளர்களுக்குக் கிடைத்துள்ளன. காசி நயினாரைக் சூழ்ச்சியால் கொன்றபின், மன்னாரில் இருந்த போர்த்துக்கீசத் தளபதியால் இவன் மன்னன் ஆக்கப்பட்டவன். ஜார்ஜ் தெமேலோ என்னும் அத் தளபதி 1570 ஆம் ஆண்டு வரையிலேயே பதவியில் இருந்தவன் என்பதால், பெரிய பிள்ளையின் ஆட்சி 1570 ஆம் ஆண்டுக்கு முன்னரே தொடங்கிவிட்டது என்பது உறுதி. 1582 ஆம் ஆண்டில் அரசுக்கு உரிமையற்றவனான புவிராஜ பண்டாரம் என்பான் யாழ்ப்பாணத்தை ஆண்டது பற்றிய குறிப்புக்கள் வேறு மூலங்களில் காணப்படுவதால், பெரிய பிள்ளையின் ஆட்சி 1572 ஆம் ஆண்டுக்கு முன்னரே முடிந்து விட்டது என்பதும் தெரிகிறது. 

இவை தவிர தற்காலத்தில் கிடைக்கும் போத்துக்கீசர் காலத் தகவல்களின்படி புவிராஜ பண்டாரத்தைத் தொடர்ந்து ஆட்சியில் இருந்த எதிர்மன்ன சிங்கன் பெரிய பிள்ளையின் மகன் ஆவான் என்பதும் தெரியவந்துள்ளது.

உசாத்துணைகள்
------------

* ஞானப்பிரகாசர், சுவாமி. *யாழ்ப்பாண வைபவ விமர்சனம்: தமிழரசர் உகம்*, ஏசியன் எஜுகேஷனல் சர்வீசஸ், புது டில்லி, 2003 (முதற் பதிப்பு 1928, அச்சுவேலி)

இவற்றையும் பார்க்கவும்
----------------------

* யாழ்ப்பாணத்தில் போத்துக்கீசர் ஆட்சி
* யாழ்ப்பாண அரசர்களின் பட்டியல்

வெளியிணைப்பு
------------

* யாழ்ப்பாண வைபவ விமர்சனம் பரணிடப்பட்டது 2007-09-27 at the வந்தவழி இயந்திரம் - நூலகம் திட்டம்
**துன் சம்பந்தன் சாலை** என்பதை மலாய் மொழியில் **ஜாலான் துன் சம்பந்தன்** என்று அழைக்கிறார்கள். மலேசியாவின் பல இடங்களில் அமரர் துன் வீ. தி. சம்பந்தன் அவர்களின் பெயர் சாலைகளுக்குச் சூட்டப்பட்டுள்ளன. அவற்றுள், கோலாலம்பூர், பிரிக்பீல்ட்ஸ் பகுதியில் இருக்கும் துன் சம்பந்தன் சாலையே மிகவும் புகழ் பெற்றதாகும். இங்குள்ள இதர துணைச் சாலைகளுக்கும் துன் சம்பந்தன் சாலை 2, துன் சம்பந்தன் சாலை 3, துன் சம்பந்தன் சாலை 4 என்று பெயர்கள் சூட்டப்பட்டுள்ளன.

துன் சம்பந்தன், மலேசிய இந்தியச் சமுதாயத்தின் தனிப்பெரும் தலைவராகத் திகழ்ந்தவர். மலேசிய அரசாங்கத்தின் முக்கிய அமைச்சுகளில், அமைச்சர் பதவியை வகித்தவர். மலாயா சுதந்திரம் அடைவதற்கு, இந்திய மக்களின் பிரதிநிதியாக லண்டன் சென்று சுதந்திரப் பிரகடனத்தில் கையொப்பமிட்டு வந்த தலைவர்களில், துன் சம்பந்தனும் ஒருவர் ஆவார். தம்முடைய குடும்பச் சொத்துகளை, மலேசிய இந்திய மக்களுக்காகத் தானம் செய்த மாமனிதர்.

1979-ஆம் ஆண்டு மே மாதம் 18 ஆம் தேதி துன் சம்பந்தன், தம்முடைய 60ஆவது வயதில் இதய நோய் காரணமாக இறைவனடி சேர்ந்தார். முழு அரசாங்க மரியாதையுடன் அவரின் இறுதிச் சடங்கு, அவர் பிறந்த ஊரான சுங்கை சிப்புட்டில் நிகழ்ந்தது.

முதன்மைக் கட்டுரை: வீ. தி. சம்பந்தன்

பின்னணி
-------

கோலாலம்பூர், பிரிக்பீல்ட்ஸ் பகுதியில் இருக்கும் துன் சம்பந்தன் சாலையில் இளம் ஆண்கள் கிறிஸ்துவ சங்கம் இருக்கிறது. அழகிய விவேகானந்தா ஆசிரமும் இங்குதான் உள்ளது. இந்த ஆசிரம்மம் 1904ல் கட்டப்பட்டது. சுவாமி விவேகானந்தர் 1893இல் மலாயாவிற்கு வருகை புரிந்தார். அவர் நினைவாக இந்த ஆசிரமம் கட்டப்பட்டது. கோலாலம்பூர் செண்ட்ரல் (மலாய்: *KL Sentral*) எனும் கோலாலம்பூர் தொடர்வண்டி மையம், டாயாபூமி, பங்சார் சாலை போன்றவற்றை துன் சம்பந்தன் சாலை இணைக்கிறது.

### தமிழ்ப் பள்ளிகளின் பெயர்கள்

பேராக் மாநிலத்தின் தலைநகரமான ஈப்போவில், ஒரு பிரதான சாலைக்கும் அவருடைய பெயர் சூட்டப்பட்டுள்ளது. அந்தச் சாலையில் வங்கிகளும், வழக்கறிஞர்களின் அலுவலகங்களும் உள்ளன. ஜொகூர் மாநிலத்தில் மாசாய் நகரிலும் துன் சம்பந்தன் பெயரில் ஒரு சாலை இருக்கிறது. மலேசியாவில் பல தமிழ்ப் பள்ளிகளின் பெயர்களும் அவரின் பெயரில் இயங்கி வருகின்றன. கோலாலம்பூர், துன் சம்பந்தன் சாலையில் உள்ள அதி விரைவு ரயில் சேவை மையத்திற்கு *LRT Tun Sambanthan* என்றும் பெயர் வைக்கப் பட்டுள்ளது.

### சாலைகளின் பெயர்கள்

* ஜாலான் துன் சம்பந்தன், பிரிக்பீல்ட்ஸ், 50470 கோலாலம்பூர்
* ஜாலான் துன் சம்பந்தன் 2, பிரிக்பீல்ட்ஸ், 50470 கோலாலம்பூர்
* ஜாலான் துன் சம்பந்தன் 3, பிரிக்பீல்ட்ஸ், 50470 கோலாலம்பூர்
* ஜாலான் துன் சம்பந்தன் 4, பிரிக்பீல்ட்ஸ், 50470 கோலாலம்பூர்
* ஜாலான் துன் சம்பந்தன், பெர்மாஸ் ஜெயா 50470 மாசாய், 81750 ஜொகூர்
* ஜாலான் துன் சம்பந்தன், ஈப்போ, 30000 பேராக்
* ஜாலான் துன் சம்பந்தன், சுங்கை சிப்புட், 31100 பேராக்

மேற்கோள்கள்
-----------

1. ↑  Vivekananda Ashrama @ Brickfields, Kuala Lumpur.
2. ↑  This elegant whitewashed building with Moghul style embellishments was named in honour of the Indian spiritual leader Vivekananda who visited Malaya in 1893.